YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO(yhden tuomarin kokoonpanossa)
12 päivänä joulukuuta 2007
Asia T-307/04
Carlo Pagliacci
vastaan
Euroopan yhteisöjen komissio
Henkilöstö – Avoin kilpailu – Hakijan jättäminen merkitsemättä varallaololuetteloon – Kilpailuilmoituksen rikkominen – Vaaditut tutkinnot ja työkokemus
Aihe: Avoimen kilpailun KOM/A/1/02 valintalautakunnan sen päätöksen kumoaminen, jolla kantajalle annettiin valintakokeista arvosana,
joka ei ollut riittävä, jotta hänet olisi merkitty kilpailun läpäisseistä hakijoista laadittuun luetteloon.
Ratkaisu: Avoimen kilpailun KOM/A/1/02 valintalautakunnan päätös, jolla Carlo Pagliaccille annettiin valintakokeista arvosana, joka
ei ollut riittävä, jotta hänet olisi merkitty kilpailun läpäisseistä hakijoista laadittuun luetteloon, kumotaan. Komissio
velvoitetaan korvaamaan oikeudenkäyntikulut.
Tiivistelmä
Henkilöstö – Kilpailu – Tutkintoihin ja kokeisiin perustuva kilpailu – Pääsyvaatimukset
(Henkilöstösääntöjen liitteessä III oleva 1 artikla)
Tutkintoihin ja kokeisiin perustuvan kilpailun valintalautakunta on vastuussa sen arvioimisesta tapauskohtaisesti, vastaavatko
kunkin hakijan esittämät tutkintotodistukset tai osoittama työkokemus henkilöstösäännöissä ja kilpailuilmoituksessa edellytettävää
tasoa. Valintalautakunnalla on tältä osin laaja harkintavalta ja ensimmäisen oikeusasteen tuomioistuimen on vain tarkastettava,
ettei tätä toimivaltaa ole käytetty ilmeisen virheellisellä tavalla.
Huolimatta siitä, että valintalautakunnalla on harkintavalta, kilpailuilmoitus sitoo sitä siinä muodossa, kuin se on julkaistu.
Valintalautakunta on näin ollen tehnyt ilmeisen arviointivirheen antaessaan sellaisen hakijan osallistua kilpailuun, jonka
loppututkinto ei ole kilpailuilmoituksessa asetettujen vaatimusten mukainen.
(ks. 36–38 ja 43 kohta)
Viittaukset:
Ensimmäisen oikeusasteen tuomioistuin: asia T‑158/89, Van Hecken v. CES, 28.11.1991 (Kok. 1991, s. II‑1341, 22 kohta); asia
T‑244/97, Mertens v. komissio, 11.2.1999 (Kok. H. 1999, s. I‑A‑23 ja II‑91, 44 kohta); asia T‑214/99, Carrasco Benítez v.
komissio, 21.11.2000 (Kok. H. 2000, s. I‑A‑257 ja II‑1169, 69 kohta); asia T‑139/00, Bal v. komissio, 13.3.2002 (Kok. H. 2002,
s. I‑A‑33 ja II‑139, 35 kohta); yhdistetyt asiat T‑357/00, T‑361/00, T‑363/00 ja T‑364/00, Martínez Alarcón ym. v. komissio,
13.3.2002 (Kok. H. 2002, s. I‑A‑37 ja II‑161, 61 kohta oikeuskäytäntöviittauksineen); asia T‑332/01, Pujals Gomis v. komissio,
28.11.2002 (Kok. H. 2002, s. I‑A‑233 ja II‑1155, 39–41 kohta) ja asia T‑25/03, de Stefano v. komissio, 11.5.2005 (Kok. H.
2005, s. I‑A‑125 ja II‑573, 34 kohta oikeuskäytäntöviittauksineen)